virat kohli: virat kohli lauds 'great ambassador for game alastair cook - England vs India: विराट कोहली ने एलिस्टर कुक की सराहना की | Navbharat Times
virat kohli lauds 'great ambassador for game alastair cook
भाषा | Updated: Sep 12, 2018, 02:44PM IST
विराट कोहली ने एलिस्टर कुक की सराहना की है।
भारतीय कप्तान विराट कोहली ने अंतरराष्ट्रीय क्रिकेट से संन्यास लेने वाले इंग्लैंड के दिग्गज बल्लेबाज एलिस्टर कुक की सराहना करते हुए कहा कि वह खेल के महान दूत हैं, जिन्होंने कभी अपनी हद पार नहीं की। कुक ने भारत के खिलाफ अपने अंतिम टेस्ट में शतक जड़कर अंतरराष्ट्रीय क्रिकेट को अलविदा कहा।
पढ़ें- क्या यह बेस्ट टीम?... सवाल पर भड़के कोहली
कोहली ने कहा, ‘वह प्रत्येक के लिए शानदार उदाहरण है कि टेस्ट क्रिकेट से इतना प्यार किया जाए और उसके अंदर देश के लिए खेलने की इतनी अधिक प्रतिबद्धता और जज्बा है। वह खेल का महान दूत है।’ उन्होंने कहा, ‘निश्चित तौर पर उनके लिए मेरे अंदर काफी सम्मान है, क्योंकि वह ऐसे खिलाड़ी हैं, जिन्होंने कभी हद पार नहीं की। किसी को भी कभी कोई नकारात्मक शब्द नहीं कहा, सिर्फ अपने काम को किया और वह अपने काम को लेकर काफी सुनिश्चित थे। मैं उन्हें शुभकामनाएं देता हूं।’
पढ़ें- इंग्लैंड में 'विराट' हार: गलतियां, जिन्होंने इंडिया को किया बोल्ड
कोहली ने कहा कि कुक की प्रतिबद्धता और उनकी 147 रन की अंतिम पारी में नजर आती है जो उनका 33वां टेस्ट शतक है। उन्होंने कहा, ‘मैंने उनसे मैदान पर पूछा कि क्या 140 रन बनाने के बाद अब उनके दिमाग में संन्यास को लेकर कोई और विचार आ रहा है तो उन्होंने कि बिलकुल भी नहीं। किसी भी अन्य चीज से अधिक वह राहत महसूस कर रहे थे। आप देख सकते हैं कि वह अपनी बल्लेबाजी का नए सिरे से लुत्फ उठा रहे थे।’
देखें, 5वें टेस्ट में छाए ऋषभ पंत, बनाए ये खास रेकॉर्ड
कोहली ने कहा, ‘वह अब जो भी करने का फैसला करते हैं उसके लिए उन्हें मेरी ओर से शुभकामनाएं और इन हालात में सलामी बल्लेबाज के रूप में शानदार करियर के लिए बधाई।’
पाइए क्रिकेट समाचार(India vs England 2018)सबसे पहले नवभारत टाइम्स पर। नवभारत टाइम्स से हिंदी समाचार (Hindi News) अपने मोबाइल पर पाने के लिए डाउनलोड करें Hindi News App और रहें हर खबर से अपडेट।
India vs England 2018 से जुड़े हर ताज़ा अपडेट पाने के लिए NBT के फ़ेसबुक पेज को लाइक करें
Web Title virat kohli lauds great ambassador for game alastair cook
और जानें:विराट कोहली|भारत बनाम इंग्लैंड|एलिस्टर कुक|virat kohli|Indian captain|England vs India|cook vs virat|Alastair Cook
IND vs AFG: स्पिनर्स के जलवे के बीच, शहजाद की सेंचुरी
उम्मीद नहीं थी मनजीत को पछाड़ दूंगा: जॉनसन
प्रख्यात खेल कॉमेंटेटर जसदेव सिंह का निधन
1England vs India: विराट कोहली ने एलिस्टर कुक की सराहना की...
2उम्मीद करता हूं बल्लेबाजों के लिए आतंक बने रहेंगे एंडरसन: जो रूट...
3हारे मैच में लोकेश राहुल और ऋषभ पंत का धमाल, कर डाली 204 रनों की...
4टीम सिलेक्शन में खामियां और विराट पर जरूरत से ज्यादा निर्भरता टी...
5India vs England: विराट कोहली बोले, 4-1 का स्कोरबोर्ड हमारे प्रद...
6ENG vs IND: टेस्ट में सबसे ज्यादा विकेट लेने वाले फास्ट बोलर बने...
7India vs England: ऋषभ पंत बने इंग्लैंड में सेंचुरी लगाने वाले पह...
8पंत में काफी सुधार की गुंजाइश, पूर्व विकेटकीपर चाहते हैं स्पष्ट ...
9INDIA vs ENGLAND: पंत-राहुल का प्रयास गया बेकार, पांचवें टेस्ट म...
10मैंने विदेशी सरजमीं पर गेंदबाजी करना सीख लिया है: मोहम्मद शमी...